**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL** **NEGYVENAMŲJŲ PATALPŲ DEBRECENO G. 48, KLAIPĖDOJE, PERDAVIMO PAGAL PANAUDOS SUTARTĮ LIETUVOS SUTRIKUSIO INTELEKTO ŽMONIŲ GLOBOS BENDRIJAI „KLAIPĖDOS VILTIS“ IR LEIDIMO ATLIKTI ŠIO TURTO REKONSTRUKCIJOS IR KAPITALINIO REMONTO DARBUS**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049;  2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, 136-6958) 16 straipsnio 2 dalies 26 ir 30 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2004, Nr. 96-3520, Nr. 168-6175; 2006, Nr. 87-3397) 11 straipsnio 1 dalimi ir 13 straipsnio 1 dalies 4 punktu, Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Klaipėdos miesto savivaldybės tarybos 2012 m. sausio 27 d. sprendimu Nr. T2-29 (pakeista Klaipėdos miesto savivaldybės tarybos 2012 m. kovo 29 d. sprendimu Nr. T2-93), 16 ir 17 punktais, Klaipėdos miesto savivaldybės taryba nusprendžia:

1. Leisti BĮ Klaipėdos miesto savivaldybės administracijai nuo 2013 m. liepos 10 d. perduoti septynerių metų terminui Lietuvos sutrikusio intelekto žmonių globos bendrijai „Klaipėdos viltis“, valdyti ir naudotis pagal panaudos sutartį BĮ Klaipėdos miesto savivaldybės administracijos patikėjimo teise valdomą, savivaldybei nuosavybės teise priklausantį turtą – negyvenamąsias patalpas Debreceno g. 48, Klaipėda (unikalus Nr. 2196-9002-2013, pastato žymėjimas 1C3p, bendras plotas – 948,45 kv. m, patalpų žymėjimo indeksai: I-29 (50,34 kv. m), I-30 (51,41 kv. m), I-31 (52,19 kv. m), I-32 (15,41 kv. m), dalis patalpos I-37 (64,96 kv. m), dalis patalpos II-1 (105,00 kv. m), II-16 (15,47 kv. m), II-17 (50,87 kv. m), II-18 (50,99 kv. m), II-19 (50,11 kv. m), II-20 (16,43 kv. m), II-21 (66,83 kv. m), dalis patalpos IV-1 (105,00 kv. m), IV-10 (67,12 kv. m), IV-11 (16,54 kv. m), IV-12 (51,30 kv. m), IV-13 (50,78 kv. m), IV-14 (67,70 kv. m), įstatuose numatytai veiklai vykdyti.

2. Leisti Lietuvos sutrikusio intelekto žmonių globos bendrijai „Klaipėdos viltis“, nustatyta tvarka parengus ir suderinus rekonstrukcijos ir kapitalinio remonto darbų projektą, atlikti pagal 2007–2013 m. Sanglaudos skatinimo veiksmų programos II prioriteto „Viešųjų paslaugų kokybė ir prieinamumas: sveikatos, švietimo ir socialinė infrastruktūra“ VP3-2.4-SADM-03-V priemonę „Stacionarių socialinių paslaugų infrastruktūros plėtra“ 1 punkte nurodyto turto rekonstrukcijos ir kapitalinio remonto darbų užsakovo funkcijas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Vaida Premeneckienė, tel. 39 60 41

2013-04-11